BYA BENON NSUBUGA
Bbanka ya Uganda Enkulu evumiridde eky'abavubuka abagagga abeeyita 'Rich Gang' okudda ku ssente z’eggwanga ne bazimansula n'okuzisuula mu ntaana ya Ivan Ssemwanga mu kumuziika ne baziyiwako n'omwenge.
Omwogezi wa Bbank of Uganda, Christine Alupo agambye nti nabo bakyewuunya engeri abantu gye bongedde okusiwuuka empisa ne batuuka n’okuvvoola ssente z’eggwanga ze bamanyi nti tewali azilinako bwannannyini.
Alupo agambye nti bakyekenneenya amateeka balabe akawaayiro mwe basobola okuvunaanira abavubuka abaakoze ekikolwa kino kubanga nabo babadde tebakirabangako bantu basuula ssente mu ntaana y’omuntu afudde mu ngeri ey’okulaga obwagazi eri omugenzi mu kiseera eky’okuziika.
Ssemwanga yaziikiddwa e Kayunga ku biggya bya bajjajjaabe ku Lwokubiri.
kin_Latn lug_Latn lug_Latn lug_Latn lug_Latn